《读厉樊榭集有和闺秀陈坤维丁巳闰九手检顾秀野元诗选卖供饘粥诗有感次韵》
清代·戴佩荃

中馈萧凉贫可知，只馀秀野百家诗。节逢闰九情多感，念到先人句更悲。

乞米固应烦巧妇，封侯何日慰书痴。里居无复徵钟范，空叹秋宵握管时。

作者简介：清浙江归安人，字蘋南，号香渟。赵日照妻。工诗解书画。卒年二十三。有《蘋南遗草》。